
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2625 

7 Δεκεμβρίου 2015 


ΑΠΟΦΑΣΕΙ Σ 

Αριθ. ΓΔΟΠ 0001608 ΕΞ 2015 

Άρση περιορισμών της Πράξης Νομοθετικού Περιεχο¬ 
μένου της 18.7.2015 (Α'84) για τη διενέργεια συναλ¬ 
λαγών στις ελληνικές οργανωμένες αγορές επί χρη¬ 
ματοπιστωτικών μέσων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. των παραγράφων 9,10 και 18 του άρθρου πρώτου 
της Πράξης Νομοθετικού Περιεχομένου της 18ης Ιουλίου 
2015 «Επείγουσες ρυθμίσεις για τη θέσπιση περιορισμών 
στην ανάληψη μετρητών και τη μεταφορά κεφαλαίων 
και τις τροποποιήσεις των νόμων 4063/2012, 4172/2013, 
4331/2015 και 4334/2015» (Α’ 84), όπως κυρώθηκε με τον 
Ν.4350/2015 (ΑΊ61), 

β. του Π.δ. 111/2014 «Οργανισμός Υπουργείου Οικονο¬ 
μικών» (Α’ 178), όπως ισχύει, 

γ. του Π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών (Α' 116), 

δ. του άρθρου 90 του Π.δ. 63/2005 «Κωδικοποίηση 
της Νομοθεσίας για την Κυβέρνηση και τα Κυβερνητικά 
Όργανα» (Α' 98). 

2. Την ανάγκη να τροποποιηθούν περιορισμοί και απα¬ 
γορεύσεις συναλλαγών και πράξεων που προβλέπονται 
στο άρθρο πρώτο της από 18 Ιουλίου 2015 Πράξης Νο¬ 
μοθετικού Περιεχομένου (Α' 84). 

3. Την από 2.12.2015 εισήγηση της Τράπεζας της Ελ¬ 
λάδος. 

4. Την από 4.12.2015 εισήγηση της Επιτροπής Κεφα¬ 
λαιαγοράς. 

5. Την εισήγηση του Συμβουλίου Συστημικής Ευστά¬ 
θειας. 

6. Το γεγονός ότι από την παρούσα δεν προκαλεί- 
ται δαπάνη σε βάρος του κρατικού προϋπολογισμού, 
αποφασίζουμε: 

Αρθρο 1 

Κατά παρέκκλιση των παρ. 4 και 6 και του στοιχείου 
δ' της παρ. 10 του άρθρου πρώτου της από 18 Ιουλίου 
2015 Πράξεως Νομοθετικού Περιεχομένου (Α' 84), επι¬ 
τρέπονται μεταφορές κεφαλαίων από Ίδρυμα, όπως 


αυτό ορίζεται στην παρ. 1 του άρθρου πρώτου της ως 
άνω Πράξεως Νομοθετικού Περιεχομένου, στις κατω¬ 
τέρω περιπτώσεις: 

1. Προκειμένου για μεταφορές κεφαλαίων στην Ελ¬ 
λάδα, περιλαμβανομένων των μεταφορών κεφαλαίων 
μέσω των οικείων συστημάτων εκκαθάρισης και δια¬ 
κανονισμού συναλλαγών: 

α) Για την εκκαθάριση, συμπεριλαμβανομένης της 
διαχείρισης ασφαλειών (πιαΓρΙη), και το διακανονισμό, 
μέχρι και τον τελικό δικαιούχο, συναλλαγών επί χρη¬ 
ματοπιστωτικών μέσων του άρθρου 5 του Ν. 3606/2007 
(Α' 195), τα οποία αποτελούν αντικείμενο διαπραγμά¬ 
τευσης σε Οργανωμένες Αγορές και Πολυμερείς Μηχα¬ 
νισμούς Διαπραγμάτευσης (εφεξής ΠΜΔ) στην Ελλάδα 
(εφεξής «Χρηματοπιστωτικά Μέσα»), περιλαμβανομένων 
και όλων των τυχόν εξόδων και προμηθειών που αφο¬ 
ρούν τις συναλλαγές αυτές. 

β) Για την εκπλήρωση υποχρεώσεων καταβολής 
χρημάτων και εν γένει χρηματικών διανομών από τους 
εκδότες προς τους δικαιούχους χρηματοπιστωτικών 
μέσων του άρθρου 5 του Ν. 3606/2007, ενδεικτικούς λόγω 
τακτικής λήξης τους, εταιρικών ή παρεμφερών πράξεων 
(πληρωμές τοκομεριδίων, μερισμάτων και άλλες σχετι¬ 
κές μορφές εσόδων). 

γ) Γ ια την ικανοποίηση υφιστάμενων κατά την έναρξη 
ισχύος της τραπεζικής αργίας στις 28.6.2015 πάγιων 
εντολών για μεταφορά κεφαλαίων από καταθετικούς 
λογαριασμούς προς Οργανισμούς Συλλογικών Επενδύ¬ 
σεων σε Κινητές Αξίες (εφεξής ΟΣΕΚΑ) του Ν. 4099/2012, 
όπως ισχύει, ή προς Οργανισμούς Εναλλακτικών Επεν¬ 
δύσεων (ΟΕΕ) του Ν. 4209/2013 που αποτελούν αντι¬ 
κείμενο διαχείρισης Διαχειριστή ΟΕΕ (ΔΟΕΕ) κατά την 
έννοια του Ν. 4209/2013, ή προς αμοιβαία κεφάλαια 
υπίΙ-ΙίηΚθά στο πλαίσιο αποταμιευτικών - επενδυτικών 
προγραμμάτων/λογαριασμών. 

δ) Γ ια την απόκτηση ί) νεοεκδιδόμενων Χρηματοπι¬ 
στωτικών Μέσων που εκδίδονται στο πλαίσιο αύξησης 
κεφαλαίου ή έκδοσης ομολογιακού δανείου και ϋ) κάθε 
είδους τίτλων που εκδίδονται από πιστωτικά ιδρύματα 
που εδρεύουν στην Ελλάδα, προς ανακεφαλαιοποίησή 
τους. 

ε) Γ ια την απόκτηση μεριδίων ΟΣΕΚΑ του Ν. 4099/2012, 
όπως ισχύει, που διατίθενται στην Ελλάδα, υπό την προ¬ 
ϋπόθεση ότι τα κεφάλαια που προκύπτουν από νέες δι¬ 
αθέσεις μεριδίων ΟΣΕΚΑ δεν μπορούν να μεταφέρονται 








29272 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ή να επενδύονται στο εξωτερικό, τηρουμένων των δια¬ 
τάξεων της παραγράφου 3. Η Επιτροπή Κεφαλαιαγοράς, 
στο πλαίσιο των αρμοδιοτήτων της, θα παρακολουθεί 
και θα ενημερώνει την Τράπεζα της Ελλάδος τουλάχι¬ 
στον σε εβδομαδιαία βάση για τη συνολική αξία των 
διατιθέμενων μεριδίων ΟΣΕΚΑ, καθώς και για το ύψος 
των επενδύσεών τους στην Ελλάδα και το εξωτερικό. 

2. Το προϊόν εκκαθάρισης και διακανονισμού συναλ¬ 
λαγών επί Χρηματοπιστωτικών Μέσων, καθώς και το 
ποσό των χρηματικών διανομών της περίπτ. β' της παρ. 
1, δύναται να πιστώνεται σε τραπεζικό λογαριασμό μέχρι 
και του τελικού δικαιούχου, και εκτός του ελληνικού 
τραπεζικού συστήματος, εφόσον μέσω του λογαριασμού 
αυτού γινόταν η εκκαθάριση και ο διακανονισμός των 
συναλλαγών, του οικείου επενδυτικού λογαριασμού πριν 
από την έναρξη της τραπεζικής αργίας της 28ης Ιουνί¬ 
ου 2015. Εφόσον οι οικείες συναλλαγές καταρτίζονται 
εκτός οργανωμένων αγορών ή ΠΜΔ, ο αιτούμενος τη 
μεταφορά των κεφαλαίων και το διακανονισμό πρέπει 
να προσκομίζει στο Ίδρυμα ή το αρμόδιο για την εκκα¬ 
θάριση και διακανονισμό νομικό πρόσωπο πλήρη τεκ¬ 
μηρίωση της συναλλαγής αυτής, ενδεικτικά, τα στοιχεία 
εντολής ή το έντυπο διακανονισμού, σε ηλεκτρονική ή 
έγχαρτη μορφή, που περιλαμβάνει τα στοιχεία και τις 
λεπτομέρειες του διακανονισμού, ή και άλλα στοιχεία 
της συναλλαγής, που τεκμηριώνουν τη διενέργειά της. 
Ως λογαριασμοί τηρούμενοι στο ελληνικό τραπεζικό 
σύστημα νοούνται οι λογαριασμοί που αντικρίζονται 
με λογιστικές εγγραφές στην Τράπεζα της Ελλάδος 
και το ΙΒΑΝ του οικείου ιδρύματος φέρει το πρόσημο 
ΘΒ. Η πίστωση του προϊόντος εκκαθάρισης και δια¬ 
κανονισμού σε τραπεζικό λογαριασμό μέχρι και του 
τελικού δικαιούχου και εκτός του ελληνικού τραπεζικού 
συστήματος δύναται να πραγματοποιείται και για νέους 
επενδυτικούς λογαριασμούς, εφόσον τα κεφάλαια μέσω 
των οποίων έχουν πραγματοποιηθεί οι αγορές ή το 
άνοιγμα θέσεων επί παραγώγων έχουν εισρεύσει από 
τραπεζικούς λογαριασμούς του εξωτερικού. Στις περι¬ 
πτώσεις της παρούσας παραγράφου που επιτρέπεται η 
πίστωση του προϊόντος εκκαθάρισης και διακανονισμού 
συναλλαγών σε τραπεζικό λογαριασμό και εκτός του 
ελληνικού τραπεζικού συστήματος, επιτρέπεται η με¬ 
ταφορά των σχετικών κεφαλαίων και για την απόκτηση 
μεριδίων ΟΣΕΚΑ του Ν. 4099/2012. 

3. Επιτρέπονται μεταφορές κεφαλαίων από Ίδρυμα, 
και εκτός Ελλάδος, για να καθίσταται δυνατή η επανε- 
πένδυση διαθεσίμων α) ΟΣΕΚΑ του Ν. 4099/2012, όπως 
ισχύει, που έχουν αδειοδοτηθεί από την Επιτροπή Κε¬ 
φαλαιαγοράς, ΟΕΕ του Ν. 4209/2013 που αποτελούν 
αντικείμενο διαχείρισης ΑΕΔΟΕΕ που έχουν αδειοδο- 
τηθεί από την Επιτροπή Κεφαλαιαγοράς, β) ανώνυμων 
εταιρειών επενδύσεων χαρτοφυλακίου του Ν. 3371/2005, 
γ) ασφαλιστικών εταιρειών του Ν.δ. 400/1970, δ) τα¬ 
μείων επαγγελματικής ασφάλισης και ε) ασφαλιστικών 
οργανισμών/ φορέων κοινωνικής ασφάλισης, τα οποία 
διαθέσιμα είναι τοποθετημένα σε χρηματοπιστωτικά 
μέσα του εξωτερικού. Η επανεπένδυση θα γίνεται σε 
χρηματοπιστωτικά μέσα σύμφωνα με τη επενδυτική 
πολιτική όπως ίσχυε πριν την έναρξη της τραπεζικής 
αργίας της 28ης Ιουνίου, δεν θα υπερβαίνει σε αξία την 
εκάστοτε διαμορφούμενη αξία του χαρτοφυλακίου που 
είναι επενδεδυμένο στο εξωτερικό κατά την 31η Ιου¬ 
λίου 2015 που εκδόθηκε η καταργούμενη με το παρόν 


Υπουργική Απόφαση, και αφορά ιδίως τα διαθέσιμα που 
προέρχονται από πωλήσεις χρηματοπιστωτικών μέσων 
του εξωτερικού, εξόφληση τέτοιων χρηματοπιστωτικών 
μέσων ή διανομές συνδεόμενες με αυτά τα χρηματο¬ 
πιστωτικά μέσα. 

Αρθρο 2 

1. Τα κεφάλαια που κατά την περίπτωση γ' της πα¬ 
ραγράφου 1 του άρθρου 1 χρησιμοποιούνται για την 
εκπλήρωση συμβατικών υποχρεώσεων των ασφαλιστι¬ 
κών εταιρειών του Ν.δ. 400/1970, οι οποίες απορρέουν 
από υφιστάμενα κατά την έναρξη ισχύος της τραπε¬ 
ζικής αργίας στις 28 Ιουνίου 2015 ασφαλιστήρια συμ¬ 
βόλαια ζωής περιοδικών καταβολών, συνδεδεμένα με 
επενδύσεις (υηίΙ-ΙίηΚθά) του Κλάδου III της παρ. 2 του 
άρθρου 13 του Ν.δ.400/1970 περί ιδιωτικής επιχειρήσεως 
ασφαλίσεως (Α-10/1970), και μέχρι του ύψους των περι¬ 
οδικών καταβολών ασφαλίστρων που ίσχυαν κατά την 
ημερομηνία αυτή, δύνανται να μεταφέρονται και εκτός 
Ελλάδος, προς υλοποίηση των σχετικών επενδύσεων. 

2. Επιτρέπονται οι μεταφορές κεφαλαίων εκτός του 
ελληνικού τραπεζικού συστήματος προκειμένου να 
επενδυθούν οι εισφορές σε Ταμεία Επαγγελματικής 
Ασφάλισης του Ν. 3029/2002, σύμφωνα με την υφιστά¬ 
μενη στις 28 Ιουνίου 2015 επενδυτική πολιτική τους. Τα 
Ταμεία Επαγγελματικής Ασφάλισης οφείλουν να ενημε¬ 
ρώνουν την Επιτροπή Κεφαλαιαγοράς σε μηνιαία βάση 
για το ύψος των εισφορών που λαμβάνουν καθώς και για 
τη συνολική αξία των επενδύσεών τους στο εξωτερικό. 

Αρθρο 3 

Μετά το προτελευταίο εδάφιο της περίπτωσης στ' 
της παραγράφου 11 του άρθρου πρώτου της Πράξης 
Νομοθετικού Περιεχομένου της 18ης Ιουλίου 2015, που 
προστέθηκε με την παράγραφο 1 η) της από 25.9.2015 
απόφασης του Υπουργού Οικονομικών «Ρυθμίσεις θε¬ 
μάτων περιορισμών στην ανάληψη μετρητών και τη 
μεταφορά κεφαλαίων» (Β' 2100) προστίθεται νέο εδά¬ 
φιο ως ακολούθως: «Στις παραπάνω περιπτώσεις που 
επιτρέπεται η μεταφορά κεφαλαίων εκτός Ελλάδος, 
επιτρέπεται η μεταφορά των σχετικών κεφαλαίων και 
για την απόκτηση μεριδίων ΟΣΕΚΑ του Ν. 4099/2012.» 

Άρθρο 4 

Κατά παρέκκλιση της παρ. 9 του πρώτου άρθρου της 
Πράξης Νομοθετικού Περιεχομένου της 18ης Ιουλίου 
2015 επιτρέπεται η πρόωρη μερική ή πλήρης εξόφληση 
προθεσμιακών καταθέσεων ΟΣΕΚΑ του Ν. 4099/2012 
όπως ισχύει και έχουν αδειοδοτηθεί από την Επιτροπή 
Κεφαλαιαγοράς, καθώς και από Ταμεία Επαγγελματικής 
Ασφάλισης του Ν. 3029/2002, όπως ισχύει, προς εκπλή¬ 
ρωση υποχρεώσεών τους α) έναντι μεριδιούχων ή ασφα¬ 
λισμένων σύμφωνα με τις διατάξεις των οικείων νόμων 
που διέπουν τη λειτουργία τους, υπό την προϋπόθεση 
ότι δεν υφίστανται επαρκή διαθέσιμα σε λογαριασμό 
ταμιευτηρίου ή όψεως των υπόχρεων σε οποιοδήποτε 
πιστωτικό ίδρυμα ή β) ως προς την τήρηση επενδυτικών 
ορίων, σύμφωνα με την κείμενη νομοθεσία. 

Αρθρο 5 

Η απαγόρευση του στοιχείου γ' της παρ. 10 του άρ¬ 
θρου πρώτου της από 18 Ιουλίου 2015 Πράξης Νομο¬ 
θετικού Περιεχομένου δεν καταλαμβάνει τη μεταφορά 

χρηματοπιστωτικών μέσων σε θεματοφύλακα εκτός Ελ¬ 
λάδος προς εκκαθάριση και διακανονισμό συναλλαγών 
επί των εν λόγω χρηματοπιστωτικών μέσων. Εφόσον οι 
οικείες συναλλαγές καταρτίζονται εκτός οργανωμένων 
αγορών ή ΠΜΔ, ενδεικτικά, σε περίπτωση σύστασης 
ενεχύρου, ο αιτούμενος τη μεταφορά των χρηματοπι¬ 
στωτικών μέσων, στο πλαίσιο του διακανονισμού, πρέπει 
να προσκομίζει στον οικείο θεματοφύλακα πλήρη τεκμη¬ 
ρίωση της συναλλαγής, προσκομίζοντας, ενδεικτικά, τα 
στοιχεία της συναλλαγής σε συνδυασμό με την εντολή 
μεταφοράς τίτλων, το έντυπο διακανονισμού σε ηλε¬ 
κτρονική ή έγχαρτη μορφή που περιλαμβάνει τα στοι¬ 
χεία και τις λεπτομέρειες του διακανονισμού και της 
υποκείμενης συναλλαγής ή άλλα στοιχεία αυτής, που 
τεκμηριώνουν τη διενέργειά της. Σε περίπτωση σύμβα¬ 
σης ενεχύρου, εφόσον το δάνειο έχει συναφθεί πριν από 
την έναρξη της τραπεζικής αργίας της 28ης Ιουνίου 2015 
επιτρέπεται η μεταφορά χρηματοπιστωτικών μέσων 
σε θεματοφύλακα εκτός Ελλάδας για την κάλυψη υπο¬ 


χρεώσεων που απορρέουν από την υποκείμενη σχέση, 
εφόσον προσκομίζονται στον οικείο θεματοφύλακα τα 
απαραίτητα δικαιολογητικά. 

Άρθρο 6 

Η υπουργική απόφαση της 31 Ιουλίου 2015 (Β' 1617) 
καταργείται. Μετά τη δημοσίευση της παρούσας οποια¬ 
δήποτε υφιστάμενη αναφορά στην ανωτέρω καταρ- 
γούμενη υπουργική απόφαση νοείται ως αναφορά στις 
αντίστοιχες διατάξεις της παρούσας. 

Η παρούσα ισχύει από τη δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Δεκεμβρίου 2015 

Ο ΥΠΟΥΡΓΟΣ 

ΕΥΚΛΕΙΔΗΣ ΤΣΑΚΑΛΩΤΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 6 προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοοή ΡΧ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 6 ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί^ΐ") 


Ηλεκτρονική Διεύθυνση: ήίίρ://νννννν.β1.9Γ - β-ΓΠ3ΪΙ: ννβόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*020262507 121 50004 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












































































